વટવા પોલીસને બાતમી મળી હતી કે છેલ્લા એક મહિનાથી અલ કૂબા સોસાયટીમાં ઇન્ટરનેશનલ કોલ સેન્ટર ચાલી રહ્યું છે. પોલીસે વોચ ગોઠવીને મોડી રાત્રે અલ કૂબા સોસાયટીમાં દરોડા પાડ્યા હતા. જેમાં ઇન્ટરનેશનલ કોલ સેન્ટર ચલાવતા ત્રણ યુવકની ધરપકડ કરાઈ. યુએસના નાગરિકોને બેન્ક લોન આપવાની લાલચ આપી ઠગાઇ કરવાના કૌભાંડમાં વટવા પોલીસે મહોમદ હબીબ ગફાર અહેમદ શેખ, તેનો ભાઇ મહમદ બિલાલ ગફાર અહેમદ શેખ (રહે 765/5195 ગુજરાત હાઉસિંગ બોર્ડ, બાપુનગર) અને મોહમદ અકરમ અહેમદ અલી અંસારી (રહે ઇસ્માઇલ નગર, ગૌરી સિનેમા સામે રખિયાલ)ની ધરપકડ કરી હતી ત્યારે વિવેક તિવારી સહિત અન્ય એક વોન્ટેડ છે.